**BTLA824OMA Görög nyelv III. 2025/2026-I**

Kedd 12:00–13:50, Főépület 407/A

Kovács István (kovacs.istvan@arts.unideb.hu)

*A szeminárium célja:*

A szeminárium célja az ógörög nyelv haladó szintű alak- és mondattani jelenségeinek elsajátítása, különös hangsúllyal a komplex grammatikai struktúrák megértésére és a nyelvi tudatosság fejlesztésére. A kurzus során a hallgatók elmélyítik ógörög nyelvtudásukat a -μι-végű igék ragozásának, az ι- és υ-tövű főnevek, valamint a kettőshangzó-tövű szavak rendszerszerű feldolgozásával.

A szeminárium központi elemei a *praeteritum perfectum* és *aoristos* időrendszer, a *perfectum* és *aoristos participium*ok mondattani szerepének megértése, valamint az *imperativus* módok használata. Kiemelt figyelmet kap az ἄν partikula funkciójának elsajátítása és a tőszámnevek rendszerének megismerése. A hallgatók átfogó képet kapnak a névmások rendszeréről és a rendhagyó ragozású igék sajátosságairól.

A kurzus fejleszti a grammatikai jelek jelentéshordozó funkciójának megértését és a rendszerszerűség felismerését. A hallgatók önálló nyelvhasználóvá válnak, képessé válnak ismeretlen ógörög szövegekben való tájékozódásra és alapvető grammatikai struktúrák felismerésére.

A szeminárium végére a résztvevők ismerni fogják az ógörög grammatikai rendszer legfontosabb rendhagyóságait és az igeneves szerkezeteket, képesek lesznek a grammatika és a jelentés összekapcsolására, valamint megnevezni a grammatikai funkciókat. Az analitikai készség fejlesztése révén a kurzus előkészíti újabb nyelvi kompetenciák elsajátítását és hozzájárul a nyelvi tudatosság mélyítéséhez, mely a hallgatók latin nyelvű stúdiumaiban is segítségül szolgálhat.

*A kurzus tervezett menete:*

1. Ismétlés
2. -μι-végű igék ragozása
3. ι- és υ-tövűek
4. *Praeteritum perfectum*
5. Kettőshangzó-tövűek
6. Tőszámnevek
7. *Perfectum participium*
8. *Aoristos participium*
9. *Imperativus*
10. ἄν partikula használata
11. Névmások
12. Rendhagyó ragozású igék

*Oktatási segédanyag:*

* Maywald J. – Vayer L. – Mészáros E.: *Görög nyelvtan.*
* Farkas Z. – Horváth L. – Mayer Gy.: *Ógörög gyakorló és olvasókönyv.*
* Bolonyai G. – Forró O. – Kulin V.: *Istenek párbeszédei. Bevezetés az ógörög nyelvbe.*

*A jegyszerzés feltételei:*

A szeminárium látogatásköteles, a hallgató összesen 3 alkalommal hiányozhat. Értékelés zárthelyi dolgozat illetve órai munka alapján.